ddrg/super_eurlex huggingface dataset:
(2)

Uredba Sveta (EGS) št. 1736/79 z dne 3. avgusta 1979 o subvencijam obrestim za določena odobrena posojila v okviru Evropskega monetarnega sistema (4) določa, da Skupnost lahko v obdobju petih let od datuma njene uporabe odobri subvencije obrestim pri določenih vrstah posojil (posojila Evropske investicijske banke (EIB) za financiranje naložb v manj bogatih državah članicah, med drugim v infrastrukturi). To obdobje petih let, ki se ni podaljšalo, se je izteklo leta 1984. Poleg tega mora država članica v skladu s členom 1 navedene uredbe sodelovati pri mehanizmih Evropskega monetarnega sistema, da je upravičena do subvencij. Ta pogoj tudi predlaga, da se navedena uredba ne uporablja več. Ta posojila, ki jih je odobrila EIB in ki so bila upravičena do subvencij obrestim, so bila medtem vrnjena. Zato navedena uredba ni več potrebna in bi jo bilo treba razveljaviti –
(1)

Uredba (ES) št. 1177/2003 je določila skupni okvir za sistematično pripravo statističnih podatkov Skupnosti o dohodku in življenjskih pogojih, ki obsegajo primerljive in aktualne presečne in longitudinalne podatke o dohodku ter o stopnji in strukturi revščine in socialne izključenosti na nacionalni in evropski ravni.
(1)

Uredba Sveta (ES) št. 3690/93 (2) temelji na Uredbi Sveta (EGS) št. 3760/92 z dne 20. decembra 1992 o vzpostavitvi sistema Skupnosti na področju ribištva in ribogojstva (3), ki je bila nadomeščena z Uredbo Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (4). Sklicevanja in določbe iz Uredbe (ES) št. 3690/93 niso več v skladu z novo Uredbo, ki določa nova pravila za upravljanje z ribolovnimi zmogljivostmi, podanimi v ribolovnih dovoljenjih.
2.

Odstavek 1 člena 2 se nadomesti z: „1. Oba obsega kvot iz člena 1(1) se razdelita v dva dela s 500 in z 210 glavami pod serijsko številko 09.0001 in v dva dela s 500 in 211 glavami pod serijsko številko 09.0003. (a) Prvi del vsakega obsega kvote se dodeli uvoznikom v Skupnosti, ki lahko predložijo dokaz, da so v obdobju 36 mesecev pred zadevnim letom uvoza uvažali živali v okviru kvote pod serijskima številkama 09.0001 in/ali 09.0003. Vendar lahko države članice kot referenčno količino sprejmejo uvozne pravice za predhodno uvozno leto, ki zaradi administrativne napake pristojnega nacionalnega organa niso bile dodeljene, vendar bi bil uvoznik upravičen do njih. (b) Drugi del vsakega obsega kvote se dodeli uvoznikom, ki lahko predložijo dokaz, da so v obdobju 12 mesecev pred zadevnim letom uvoza v okviru oznake KN 0102 iz tretjih držav uvozili najmanj 75 glav živega goveda.“
SL Uradni list Evropske unije L 147/15

UREDBA KOMISIJE (ES) št. 811/2006

z dne 31. maja 2006

o določitvi nadomestil za proizvode v sektorjih žit in riža, dobavljene v okviru ukrepov Skupnosti in nacionalnih ukrepov za pomoč v hrani

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 13(3) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž (2), in zlasti člena 13(3) Uredbe,

ob upoštevanju naslednjega:

(1) Člen 2 Uredbe Sveta (EGS) št. 2681/74 z dne 21. oktobra 1974 o financiranju izdatkov za dobavo kmetijskih proizvodov v okviru pomoči v hrani s strani Skupnosti (3), določa, da Evropski kmetijski usmerjevalni in jamstveni sklad, Oddelek za jamstva, krije tisti delež izdatkov, ki ustreza izvoznim nadomestilom, določenim v skladu z zadevnimi predpisi Skupnosti.

(2) Zato, da se olajša pripravo in upravljanje proračuna za ukrepe Skupnosti za pomoč v hrani, ter da se državam članicam omogoča, da so seznanjene z obsegom udeležbe Skupnosti pri financiranju nacionalnih ukrepov za pomoč v hrani, je treba določiti stopnjo nadomestil, odobrenih za te ukrepe.

(3) Splošna in izvedbena pravila, predvidena v členu 13 Uredbe (ES) št. 1784/2003 in členu 13 Uredbe (ES) št. 3072/95 za izvozna nadomestila, se uporabljajo s potrebnimi spremembami za zgoraj navedene dejavnosti.

(4) Posebni kriteriji, ki jih je treba upoštevati pri izračunu izvoznih nadomestil za riž, so določeni v členu 13 Uredbe (ES) št. 3072/95.

(5) Ukrepi v tej uredbi so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Za ukrepe Skupnosti in nacionalne ukrepe za pomoč v hrani v okviru mednarodnih sporazumov in drugih dopolnilnih programov ter za druge ukrepe Skupnosti za brezplačno dobavo, so nadomestila za proizvode iz sektorja žit in riža določena v Prilogi.

Člen 2

Ta uredba začne veljati 1. junija 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 31. maja 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 329, 30.12.1995, str. 18. Uredba, kakor je bila nazadnje spremenjena z Uredbo Komisije (ES) št. 411/2002 (UL L 62, 5.3.2002, str. 27).

(3) UL L 288, 25.10.1974, str. 1.
(5)

Povprečni letni dohodek od trženja banan, pridelanih na Martiniku, Guadeloupu in Grčiji je bil znatno nižji od povprečja Skupnosti v letu 2005. Zaradi tega je treba dodeliti dodatno pomoč regijam pridelovalcev na Martiniku, Guadeloupu in Grčiji. Podatki za leto 2005 kažejo izredno težke pogoje pridelave in trženja, zaradi česar je treba dodatno pomoč določiti na ravni, ki pokriva 75 % razlike med povprečnim dohodkom v Skupnosti in povprečjem, zabeleženim za prodajo pridelkov v teh regijah.
SL Uradni list Evropske unije L 169/14

UREDBA KOMISIJE (ES) št. 917/2006

z dne 21. junija 2006

o določitvi, v kakšnem obsegu se lahko ugodi zahtevkom za uvozne pravice, vloženim v juniju 2006 za zamrznjeno goveje meso, namenjeno za predelavo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),

ob upoštevanju Uredbe Komisije (ES) št. 727/2006 z dne 12. maja 2006 o uvedbi in upravljanju tarifne kvote za uvoz zamrznjenega govejega in telečjega mesa, namenjenega za predelavo (od 1. julija 2006 do 30. junija 2007) (2), in zlasti člena 5(4),

ob upoštevanju naslednjega:

(1) Člen 3(1) Uredbe (ES) št. 727/2006 določa količine zamrznjenega govejega in telečjega mesa, namenjenega za predelavo, ki jo je mogoče uvoziti pod posebnimi pogoji v obdobju od 1. julija 2006 do 31. decembra 2006.

(2) Člen 5(4) Uredbe (ES) št. 727/2006 določa, da se zaprošene količine lahko zmanjšajo. Vloženi zahtevki se nanašajo na celotne količine, ki presegajo razpoložljive količine. Glede na te okoliščine in da bi zagotovili pravično razdelitev razpoložljivih količin, je primerno, da se zaprošene količine sorazmerno zmanjšajo –

SPREJELA NASLEDNJO UREDBO:

Člen 1

Vsakemu zahtevku za uvozne pravice, vloženemu v skladu z Uredbo (ES) št. 727/2006 za obdobje od 1. julija 2006 do 31. decembra 2006, se ugodi za količine, izražene v mesu s kostmi, ki ne presegajo:

(a) 4,733354 % zaprošene količine za meso, namenjeno za izdelavo konzerv, kakor določa člen 3(1)(a) Uredbe (ES) št. 727/2006;

(b) 32,656312 % zaprošene količine za meso, namenjeno za izdelavo proizvodov, kakor določa člen 3(1)(b) Uredbe (ES) št. 727/2006.

Člen 2

Ta uredba začne veljati 22. junija 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 21. junija 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1899/2004 (UL L 328, 30.10.2004, str. 67).

(2) UL L 126, 13.5.2006, str. 9.
SL Uradni list Evropske unije L 172/14

UREDBA KOMISIJE (ES) št. 940/2006

z dne 23. junija 2006

o spremembi Uredbe (ES) št. 796/2006 glede seznama držav članic, v katerih je odprt javni razpis za zbiranje predlogov za odkup masla za obdobje do 31. avgusta 2006

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1),

ob upoštevanju Uredbe Komisije (ES) št. 796/2006 z dne 29. maja 2006 o prekinitvi odkupa masla po ceni v višini 90 % intervencijske cene in odprtju javnega razpisa za zbiranje predlogov za odkup masla za obdobje do 31. avgusta 2006 (2), in zlasti člena 2(2) Uredbe,

ob upoštevanju naslednjega:

(1) Z Uredbo (ES) št. 796/2006 je bil odprt javni razpis za odkup masla za obdobje do 31. avgusta 2006 v skladu s tretjim pododstavkom člena 6(1) Uredbe (ES) št. 1255/1999.

(2) Na podlagi zadnjih sporočil Latvije je Komisija ugotovila, da so bile tržne cene masla dva tedna zapored nižje od 92 % intervencijske cene. V ti držav članici je zato treba odpreti javni razpis za zbiranje predlogov za intervencijski odkup. To državo članico je zato treba vključiti na seznam v Uredbi (ES) št. 796/2006.

(3) Uredbo (ES) št. 796/2006 je zato treba ustrezno spremeniti –

SPREJELA NASLEDNJO UREDBO:

Člen 1

V členu 2 Uredbe (ES) št. 796/2006 se odstavek 1 nadomesti z:

„1. Javni razpis za zbiranje predlogov za odkup masla, kot je določeno v tretjem pododstavku člena 6(1) Uredbe (ES) št. 1255/1999, se odpre za obdobje od 24. junija do 31. avgusta 2006, v skladu s pogoji iz oddelka 3a Uredbe (ES) št. 2771/1999, v naslednjih državah članicah: Belgija, Češka, Nemčija, Estonija, Španija, Francija, Irska, Italija, Latvija, Luksemburg, Nizozemska, Poljska, Portugalska, Finska, Švedska in Združeno kraljestvo.“

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. junija 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).

(2) UL L 142, 30.5.2006, str. 4.
1.

V besedilu v zvezi z Avstralijo se točka 3 nadomesti z naslednjim: „3. Kontrolni organi: — Australian Quarantine and Inspection Service (AQIS) (Department of Agriculture, Fisheries and Forestry); — Bio-dynamic Research Institute (BDRI); — Organic Growers of Avstralija Inc. (OGA); — Organic Food Chain Pty Ltd (OFC); — National Association of Sustainable Agriculture, Avstralija (NASAA); — Australian Certified Organic Pty. Ltd.“
(4)

Da bi v tem obdobju lahko preverili gospodarske vidike posameznih opustitev, bi moralo biti obdobje veljavnosti ukrepa od 1. julija 2006 do 31. decembra 2008. Osemletne izkušnje so pokazale, da je treba določiti datum izteka za opustitve, ki jih ta uredba navaja, in tako zagotoviti, da bodo upoštevane tehnološke in gospodarske spremembe. To pa ne bi smelo izključevati predčasne ukinitve nekaterih ukrepov ali njihovega nadaljevanja po tem obdobju, če se v skladu z načeli, določenimi v Sporočilu Komisije o avtonomnih tarifnih opustitvah in kvotah (2), za to predložijo gospodarski razlogi.
2.

Člen 3 se nadomesti z naslednjim: (a) Odstavek 1 se nadomesti z naslednjim: „1. ‚Tradicionalni uvozniki‘ so uvozniki, fizične ali pravne osebe, posamezniki ali skupine uvoznikov, ustanovljene v skladu z nacionalno zakonodajo, ki lahko državi članici dokažejo, da: (a) so pridobili uvozna dovoljenja v skladu z Uredbo (ES) št. 565/2002 ali to uredbo v vsakem od treh predhodnih zaključenih uvoznih obdobij; (b) so v Skupnost uvozili česen v najmanj dveh od treh predhodnih zaključenih uvoznih obdobij; (c) V Skupnost so v zadnjem zaključenem uvoznem obdobju pred njihovim zahtevkom uvozili najmanj 50 ton sadja in zelenjave v skladu s členom 1(2) Uredbe (ES) št. 2200/96.“ (b) Točka (i) odstavka 3(a) se nadomesti z naslednjim: „(i) so v najmanj dveh od treh zaključenih predhodnih uvoznih obdobij uvozili česen iz držav porekla, ki niso nove države članice ali iz Skupnosti, kakor je bila sestavljena 30. aprila 2004;“.
(1)

Zneski reprezentativnih cen in dodatnih dajatev, ki veljajo za uvoz belega sladkorja, surovega sladkorja in nekaterih sirupov za tržno leto 2006/2007, so bili določeni z Uredbo Komisije (ES) št. 1002/2006 (3).
(81)

Nekatere zainteresirane stranke so opozorile, da so bile spremembe deviznega tečaja USD/EUR, ki so bile med leti 2001 in 2004 40-odstotne, glavni razlog za škodljivo stanje industrije Skupnosti. Trdile so, da je bilo nihanje menjalnih tečajev eden glavnih nagibov uporabnikov za izbiro med proizvajalci Skupnosti in proizvajalci LRK. Trdile so tudi, da kitajski izvozniki običajno izdajo račun za stranke iz Evropske unije v USD, če pa je račun izdan v EUR, pa je cena povezana z menjalnim tečajem EUR/USD, ki je ponavadi dogovorjen ob naročilu. To naj bi izravnalo cene v USD, ki so jih kitajski izvozniki zaračunali v tem obdobju. Zato so trdili, da nobena ugotovitev o škodi ni povezana z domnevnim dampingom iz LRK.
(b)

okolje v sklopu prednostnih nalog okoljevarstvene politike Skupnosti na podlagi okoljske politike in okoljskega akcijskega programa. V tej zvezi lahko Sklad posreduje tudi na področjih, povezanih s trajnostnim razvojem, ki so v očitno korist okolju, in sicer na področju učinkovite rabe energije in obnovljive energije, v prometnem sektorju izven vseevropskih omrežij pa na področjih železniškega, rečnega in morskega prometa, intermodalnih prometnih sistemov in njihove medobratovalnosti, upravljanja cestnega, morskega in zračnega prometa, čistega mestnega prometa in javnega prevoza.
(2)

Navedeno dopolnilno količino je treba izračunati v skladu s členom 19 Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) na podlagi predhodne bilance preskrbe Skupnosti za surovi sladkor. Za tržno leto 2006/2007 kaže bilanca potrebo po uvozu dopolnilne količine surovega sladkorja, da se lahko zadovoljijo potrebe po preskrbi rafinerij Skupnosti.
SL Uradni list Evropske unije L 230/4

UREDBA KOMISIJE (ES) št. 1262/2006

z dne 23. avgusta 2006

o spremembi Uredbe Sveta (ES) št. 51/2006 glede seznama plovil, ki se ukvarjajo z nezakonitim, neprijavljenim in nereguliranim ribolovom v Severovzhodnem Atlantiku

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (1), in zlasti točke 13.2 Priloge III k Uredbi,

ob upoštevanju naslednjega:

(1) Evropska skupnost je od leta 1981 podpisnica Konvencije o prihodnjem večstranskem sodelovanju ribištva severovzhodnega Atlantika (2).

(2) Maja 2006 je Komisija za ribištvo severovzhodnega Atlantika (NEAFC) priporočila, da se seznam plovil spremeni z vpisom plovil, za katera je bilo dokazano, da se ukvarjajo z nezakonitim, neprijavljenim in nereguliranim ribolovom. V pravnem redu Skupnosti je treba zagotoviti izvajanje tega priporočila.

(3) Uredbo (ES) št. 51/2006 je zato treba ustrezno spremeniti –

SPREJELA NASLEDNJO UREDBO:

Člen 1

Dodatek 4 k Prilogi III k Uredbi (ES) št. 51/2006 se nadomesti z besedilom iz Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. avgusta 2006 Za Komisijo Joe BORG Član Komisije

(1) UL L 16, 20.1.2006, str. 1. Uredba, kakor je bila nazadnje spremenjena z Uredbo (ES) št. 941/2006 (UL L 173, 27.6.2006, str. 1).

(2) UL L 227, 12.8.1981, str. 21.
SL Uradni list Evropske unije L 250/34

UREDBA KOMISIJE (ES) št. 1351/2006

z dne 13. septembra 2006

o določitvi enotnega koeficienta dodelitve, ki se uporabi v okviru tarifne kvote za koruzo, v skladu z Uredbo (ES) št. 573/2003

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),

ob upoštevanju Uredbe Komisije (ES) št. 573/2003 z dne 28. marca 2003 o podrobnih pravilih za uporabo Sklepa Sveta (ES) št. 2003/18/ES glede koncesij v obliki tarifnih kvot Skupnosti za nekatere žitne proizvode s poreklom iz Romunije in o spremembi Uredbe (ES) št. 2809/2000 (2), in zlasti člena 2(3) Uredbe,

ob upoštevanju naslednjega:

(1) Uredba (ES) št. 573/2003 odpira letno tarifno kvoto 149 000 ton koruze (zaporedna številka 09.4767) za tržno leto 2006/2007.

(2) Količine, zahtevane do ponedeljka, 11. septembra 2006, v skladu s členom 2(1) Uredbe (ES) št. 573/2003, presegajo razpoložljive količine. Zato je treba z določitvijo enotnega koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo dovoljenja –

SPREJELA NASLEDNJO UREDBO:

Člen 1

Vsakemu zahtevku za uvozno dovoljenje za kvoto za koruzo „Romunija“, vloženemu in predloženemu Komisiji do ponedeljka, 11. septembra 2006, v skladu s členom 2(1) in (2) Uredbe (ES) št. 573/2003, se ugodi do 2,85706 % zahtevanih količin.

Člen 2

Ta uredba začne veljati 14. septembra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 13. septembra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 82, 29.3.2003, str. 25. Uredba, kakor je bila spremenjena z (ES) št. 1024/2006 (UL L 184, 6.7.2006, str. 7).
(31)

V zvezi s tem je treba najprej opozoriti, da v skladu s členom 3(5) osnovne uredbe analiza škode ni omejena samo na dobičkonosnost industrije Skupnosti, ampak upošteva tudi številne druge dejavnike iz uvodnih izjav 28 do 58 začasne uredbe, na podlagi katerih je bilo ugotovljeno, da je industrija Skupnosti utrpela znatno škodo v obravnavanem obdobju. Glede na učinke dampinškega uvoza se je to večinoma pokazalo s trikratnim povečanjem tržnega deleža uvoza iz LRK v obravnavanem obdobju. Do povečanja je prišlo na račun industrije Skupnosti, ker se je, kljub rastočemu trgu, soočila z znatnim znižanjem svojega obsega prodaje (za 17 odstotnih točk). V zvezi z dampinškimi cenami je bilo ugotovljeno, da so znatno nelojalno nižale cene industrije Skupnosti med OP. Čeprav uvozne cene niso strmo padle, ampak so v obravnavanem obdobju nihale, so ostale na občutno nižji ravni od cen industrije Skupnosti, kar kaže, da so stalno slabšale tržne pogoje, ki so industrijo Skupnosti postopno prisilili, da zniža svoje prodajne cene, kar je jasno prikazano v uvodni izjavi 45 začasne uredbe. Na podlagi tega je bila utemeljitev izvoznega trgovca zavrnjena.
(1)

Uredba Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova za leto 2006 (3), določa kvote za leto 2006.
Kmetijski, lovski in gozdarski proizvodi; ribe in drug ribiški ulov

Premog in lignit; šota; surova nafta in zemeljski plin; uranova in torijeva ruda

Tekstil, tekstilni in krzneni izdelki, oblačila; usnje, obutev in usnjeni izdelki

Les ter leseni in plutovinasti izdelki (razen pohištva); pletarski izdelki; vlaknine, papir in papirni izdelki; tiskano gradivo in posneti nosilci zapisa

Kemikalije, kemični izdelki in umetna vlakna; izdelki iz gume in plastičnih mas

11

Stroji in naprave, d. n.; pisarniški stroji in računalniki; električni stroji in naprave, d. n.; radijske, televizijske in komunikacijske naprave in oprema; medicinski, finomehanični in optični instrumenti; ure
SL Uradni list Evropske unije L 270/46

UREDBA KOMISIJE (ES) št. 1428/2006

z dne 28. septembra 2006

o določitvi izvoznih nadomestil za sirupe in nekatere druge sladkorne proizvode, ki se izvažajo brez nadaljnje predelave

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov za sladkor (1), in zlasti drugega pododstavka člena 33(2) Uredbe,

ob upoštevanju naslednjega:

(1) Člen 32 Uredbe (ES) št. 318/2006 določa, da se razlika med cenami na svetovnem trgu za proizvode iz člena 1(1)(c), (d) in (g) navedene uredbe in cenami za navedene proizvode na trgu Skupnosti lahko krije z izvoznimi nadomestili.

(2) Glede na trenutne razmere na trgu za sladkor je treba izvozna nadomestila določiti v skladu s pravili in nekaterimi merili iz členov 32 in 33 Uredbe (ES) št. 318/2006.

(3) Prvi pododstavek člena 33(2) Uredbe (ES) št. 318/2006 določa, da se nadomestila lahko razlikujejo glede na namembni kraj, kadar je to potrebno zaradi stanja na svetovnem trgu ali posebnih zahtev nekaterih trgov.

(4) Nadomestila je treba odobriti le za proizvode, ki jim je dovoljen prosti pretok v Skupnosti in ki so skladni z zahtevami Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe (ES) št. 318/2006 glede trgovine s tretjimi državami v sektorju sladkorja (2).

(5) Cilj pogajanj v okviru evropskih sporazumov med Evropsko skupnostjo ter Romunijo in Bolgarijo je predvsem liberalizacija trgovine s proizvodi, ki so zajeti v skupni ureditvi zadevnega trga. Zato je treba izvozna nadomestila za ti dve državi odpraviti.

(6) Ukrepi, predvideni s to uredbo, so v skladu z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

1. Izvozna nadomestila, kot to določa člen 32 Uredbe (ES) št. 318/2006, se v skladu s pogoji iz odstavka 2 tega člena dodelijo za proizvode in za zneske, določene v Prilogi k tej uredbi.

2. Da so proizvodi upravičeni do nadomestila na podlagi odstavka 1, morajo izpolnjevati ustrezne zahteve iz členov 3 in 4 Uredbe (ES) št. 951/2006.

Člen 2

Ta uredba začne veljati 29. septembra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 28. septembra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 58, 28.2.2006, str. 1.

(2) UL L 178, 1.7.2006, str. 24.
SL Uradni list Evropske unije L 274/11

UREDBA KOMISIJE (ES) št. 1470/2006

z dne 4. oktobra 2006

o zavrnitvi vlog za izvozna dovoljenja za nekatere predelane proizvode na osnovi žit

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),

ob upoštevanju Uredbe Komisije (ES) št. 1342/2003 z dne 28. julija 2003 o posebnih podrobnih pravilih za uporabo sistema uvoznih in izvoznih dovoljenj za žita in riž (2), in zlasti člena 8(1) Uredbe,

ob upoštevanju naslednjega:

Količina, ki jo zajemajo vloge za vnaprejšnjo določitev nadomestil za proizvode iz krompirjevega škroba in koruze, je zelo pomembna in lahko privede do špekulacij. Zato je bilo sklenjeno, da se zavrnejo vse vloge za izvozna dovoljenja za te proizvode, predložene 2., 3. in 4. oktobra 2006 –

SPREJELA NASLEDNJO UREDBO:

Člen 1

V skladu s členom 8(1) Uredbe (ES) št. 1342/2003 se vloge za izvozna dovoljenja z vnaprejšnjo določitvijo nadomestil za proizvode s tarifnimi oznakami KN 1102 20 10, 1102 20 90, 1103 13 10, 1103 13 90, 1104 23 10, 1108 12 00, 1108 13 00, 1702 30 51, 1702 30 91, 1702 30 99, 1702 40 90 in 1702 90 50, predložene 2., 3. in 4. oktobra 2006, zavrnejo.

Člen 2

Ta uredba začne veljati 5. oktobra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 4. oktobra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 189, 29.7.2003, str. 12. Uredba, kakor je bila spremenjena z Uredbo (ES) št. 1263/2006 (UL L 230, 24.8.2006, str. 6).